钦定古今图书集成/明伦汇编/氏族典/第277卷 > 王遴
## 钦定古今图书集成/明伦汇编/氏族典/第277卷 > 王遴

按《明外史王遴传》：“遴字继津，霸州人。嘉靖二十六年
进士。除绍兴推官，入为兵部主事，历员外郎，迁山东
佥事，再迁岢岚兵备副使。有威名，为巡抚所忌，劾去
官，民相率讼冤，诏许起用。四十五年，擢右佥都御史，
巡抚延绥。隆庆改元，御史温如玉论遴解官候勘。后
以故官巡抚宣府。秩满，进右副都御史，召拜兵部右”
侍郎。省亲归，起协理戎政。神宗立，张居正秉政。遴其
同年生。然雅不相能，移疾归。居正殁，始起南京工部
尚书。寻改兵部，召拜户部尚书。遴在户部，频执争。已，
为中官所嫉。会帝阅寿宫，中官持御批索马，遴援故
事执奏。帝不悦。御史傅光宅、黄纪贤、顾云程、李琯因
交章劾遴，遴乞休去。三十六年卒。天启中，追谥《恭肃》。